維塔斯

Vitas（粵拼：wai4 taap3 si1；俄文：Витас；1979年2月19號—），原名維塔利·弗拉達索維奇·格拉喬夫（俄文：Виталий Владасович Грачев，拉丁文：Vitalii Vladasovich Grachyov），目前無正式中文譯名，一啲媒體叫維塔斯。佢喺拉脫維亞出世，係俄羅斯男歌手，佢以跨越5個八度嘅寬廣音域同高音區雌雄難辨嘅聲線著稱，有「海豚音王子」稱號。係俄羅斯流行音樂領域繼t.A.T.u.同Nu Virgos之後又一風靡全球嘅歌手。佢喺2000年克里姆林宮嘅演唱會現場錄像喺過網絡上廣泛流傳，佢個人網站嘅日均訪問量試過超過200000。

簡要生平
細個喺阿爺嘅影響下學演奏手風琴，並喺佢嘅帶領下成日喺烏克蘭境內嘅敖德薩進行業餘演出。10幾歲嘅時候進入敖德薩音樂學院學習。佢音樂學院院長安那托利·帕多卡驚嘆Vitas係「上天賜予的禮物」。佢喺2006年同交往7年嘅女友結婚, 目前有一女一仔。
從敖德薩將Vitas發掘出來嘅係俄羅斯著名音樂製作人謝爾蓋·普多夫金（Sergey Pudovkin）。普多夫金喺敖德薩聽過佢唱嘅錄音帶後，慨嘆自己「發現了俄羅斯音樂的天才」。好快，Vitas就跟普多夫金嚟到莫斯科，並正式開始以Vitas做藝名上俄羅斯樂壇。
2000年，Vitas喺克里姆林宮因演唱《歌劇2》取得空前嘅成功，佢迅速做咗全世界矚目嘅流行巨星。佢嘅成名曲《歌劇2》（英文：Opera 2，俄文：Опера 2）係俄羅斯年度最受歡迎嘅單曲。呢首單曲入面，Vitas達到soprano C嘅高音，極富震撼力。被叫做「俄羅斯音樂教母」嘅著名歌唱家普加喬娃喺聽咗佢唱嘅《歌劇2》之後話：「我激動得流淚了，無論是為了音樂，還是為了他的表演。」
到依家，Vitas出過14張CD專輯同2張單曲專輯，大部分以俄語演唱。截至2005年年頭，佢先後喺16個國家舉辦過個人演唱會1000幾場。截至2005年年頭，佢嘅專輯CD銷量已過1000萬張。另外，Vitas以規模空前嘅巡迴演出著稱。 2004年至2006年間，佢嘅主題巡迴演唱會「我母親的歌」遍及俄羅斯、美國、加拿大、澳大利亞、德國、哈薩克斯坦、以色列和波羅的海諸國。
除演唱事業之外，佢嘅一啲舉動重好令人關注。舉動包括：
2002年，喺世界聯盟委員會「無毒品智力」組織嘅私人邀請下，佢同佢製作人謝爾蓋·普多夫金加入咗該組織嘅管理委員會，並成為該組織嘅名譽會員。該組織嘅會員重包括所有俄羅斯嘅教長，現世達賴喇嘛丹增嘉措，Koffey Annan，Tina Turner同20幾個國家嘅總理。喺Tashtar-Ata聖山腳下嘅淨化儀式上，Vitas被授予有三億五千萬年歷史嘅「世界石」。傳說中，呢舊石頭吸收咗全世界人類有史以嚟所有嘅好事。
2002年9月29號，Vitas喺克里姆林宮嘅舞台上舉辦佢嘅時裝設計發布會「秋天的夢」。呢次表演包含咗42套女士服裝，其中有啲已經喺阿拉木圖，維爾紐斯，柏林，塔什干，特拉維夫，阿詩克隆展出。依家普多夫金先生正同西方嘅公司就推廣Vitas品牌，安排服裝生產線嘅事項進行談判。
2002年12月，Vitas出演由杜索娃夫人嘅小說《被愛的惡棍》改編的電視系列劇。佢飾演嘅角色係個由省城來到首都嘅藝術家，以佢獨一無二嘅嗓音同歌聲喺流行舞台上引起轟動。佢為呢部片嘅音樂創作咗2首歌。拍攝期間呢個系列劇嘅製作人就向謝爾蓋·普多夫金提出延長合同到下個系列嘅拍攝。
2003年春，根據Rogeur Vitraque嘅舞台劇改編嘅話劇《維克多，力量中的孩子》喺馬雅可夫斯基大劇院舉行首演，Vitas出演主角—一個9歲嘅男仔。
2003年1月，Vitas參加6號至11號喺德里舉辦嘅印度電影節。喺電影節嘅活動入面，佢舉行咗一場個人表演，重參加咗開幕式。
2008年7月，喺《百年圓夢——迎2008北京奧運會文藝晚會》，慶祝北京奧運倒數10日嘅晚會上唱《家建好了》。
2012年7月，參與《北京祝福妳 奧運夢想盛典》
2013年5月10號，Vitas帶妻女喺莫斯科一展覽中心遊玩時，喺停車場同一女子發生車禍糾紛。Vitas因炎熱、身體唔舒服而入車吹冷氣休息，女子將腳踏車靠喺Vitas座車前，佢座車跟住壓壞女子腳踏車輪，女子話佢喺佢打開Vitas冇關嘅車門後被佢用仿真手槍威脅（目擊者表示係細路嘅玩具槍）。10位警察按住Vitas嘅頭並將佢壓制、反手銬住站了3個幾鐘，引嚟群眾圍觀拍攝。呢件事幾轟動，Vitas影片都喺網路流傳。8月26號，俄羅斯莫斯科奧斯坦基諾區法院認定佢「襲警」（試圖用腳踢警察）罪名成立，其餘包括死亡威脅等官司皆因證據唔夠而作廢，對佢罰10萬盧布。

軼事
啱啱出道嘅時侯，Vitas衣着風格華麗、中性。演唱《歌劇2》時，樂團成員都會著上中世紀歌德式長袍，同頭帶黑色面紗，舞臺風格另類。佢甚至喺一次演出入面，一邊單手抓住鞦韆懸掛喺空中，一邊演唱。
2003年，Vitas嘅阿媽突然離世，自此風格變嗮，2張紀念阿媽嘅專輯《媽媽》同《我母親的歌》入面，表現漸趨成熟、穩重，衣著造型亦改以西裝為主。
除咗歌聲，Vitas俊秀臉孔、招牌眼神同微笑加上迷樣神秘感，被認為「如鬼魅一般」、「如受到詛咒般誘人」，重有「鬼魅王子」稱號。
Vitas向來好少接受訪問，據講係經紀人普多夫金嘅指示，以防公眾將焦點集中喺佢私生活而唔喺音樂上。雖然Vitas好少接觸媒體，但一啲曾同佢接觸嘅人話，佢私底下好健談同開朗，唔食煙，但鐘意飲一啲酒。對於佢係閹伶嘅講法，呢啲人都反對，因為Vitas日常嘅舉止、聲音都同尋常男性無異。
Vitas曾經透露自己係已故流行音樂之王麥可·傑克森嘅粉絲，所以喺多數演唱會當中都會模仿佢嘅太空步、高速轉圈等舞蹈。

歷程
佢喺1979年2月19號喺拉脫維亞嘅陶格夫皮爾斯出世（阿爺阿爾卡吉·達維多維奇·瑪拉茨曼係Vitas最早嘅音樂啟蒙人，喺佢嘅影響下，Vitas開始學習手風琴）。
1984年全家搬去烏克蘭，並喺敖德薩嘅一個藝術學校學習手風琴，喺個度佢一直呆到咗遇見改變佢命運嘅人——謝爾蓋·普達夫金，睇咗佢嘅業餘表演後，立刻被佢嘅能力所折服，將佢帶返莫斯科，從那裡，他開始了自己神話般的音樂生涯。
2000年12月以佢處男作《歌劇2》首次喺俄羅斯嘅舞台上唱，該演出震撼咗當時所有嘅俄羅斯歌壇，從此一砲而紅，《歌劇2》係佢嘅成名曲。
2001年至2004年間，發行5張CD專輯：「哲學的思考」、「微笑吧！」、「媽媽」、「我母親的歌」同「永恆的吻」。 根據官方統計數據，佢銷售量攞到2001年至2004年嘅最佳銷售頭3名。
發行2張單曲專輯：「歌劇2」同「再見」。 根據官方統計的銷售量，單曲專輯「歌劇2」喺2001年至2003年間，因締創咗年度最佳單曲銷售而攞俄羅斯「唱片獎」（該獎項由唱片業製造商所設立）。
根據「共青團真理報」同「論壇2001」所舉辦嘅網際網路票選活動，攞到年度最佳音樂探索獎。
攞音樂節「年度歌曲2000」、「年度歌曲2001」同「年度歌曲2002」嘅桂冠3連霸。
2001年以「歌劇2」，及2002年之「微笑吧！」分別榮獲「人民金唱機」之桂冠。
2001年至2003年間在流行樂壇因其最佳造型而連攞3次「指揮台」音樂獎。
2001年至2003年間連續榮獲各年度「人民金曲」獎。 其作品「歌劇2」、「微笑吧！」和「星星」分別是當年點播率最高的歌曲。
於2001年及2003年分別榮獲「金曲百分百」獎（該獎項由「金曲FM」廣播電台所設立）。
根據2002年「喝彩」國家音樂獎之評判結果，被評「年度最佳獨唱歌手」。
根據俄羅斯AFISHA.COM網站嘅調查，喺2004年同2005年間公認為所有俄羅斯歌手入面喺俄羅斯聯邦、烏克蘭、哈薩克斯坦、白俄羅斯、波羅的海諸國同以色列舉辦過最多演唱會嘅歌手。
2002年3月29號，喺克里姆林宮舉辦咗首次售票個人演唱會，佢創咗喺克里姆林宮舉行個人音樂會嘅藝術家入面，年齡最細嘅一位。
2002年9月29號，喺克里姆林宮舉辦咗佢嘅服裝發表會：「秋天的夢」。
受動人名曲「Caruso-卡羅素」嘅作曲家Lucio Dalla嘅邀請，佢喺一場在克里姆林宮叫「San Remo in Moscow」嘅音樂會上同呢位名曲作者Lucio Dalla一齊合唱呢首歌。佢嘅歌聲感動咗現場觀眾，都征服咗Lucio Dalla本人。Dalla先生所以請佢去羅馬參加傳統歌劇現代版《托斯卡》嘅排演。
2003年11月，喺莫斯科嘅「Russia音樂廳」舉行咗佢第2次嘅個人演唱會：「我母親的歌」。佢嘅2張CD專輯「我母親的歌」同「媽媽」都同一時間出。 其中「我母親的歌」專輯係老歌新唱，精選咗傳統俄羅斯流行金曲。 另一張「媽媽」專輯就收錄咗佢創作嘅新歌。
2004年至2006年間，舉行「我母親的歌」嘅空前巡迴演唱會，佢演出遍及俄羅斯、美國、加拿大、澳大利亞、德國、哈薩克斯坦、以色列同波羅的海諸國。2004年間，佢巡迴表演咗250幾場「我母親的歌」演唱會。
從2004年至2005年間，佢成為咗俄羅斯最受歡迎嘅巡迴演出歌手，佢嘅「我母親的歌」演唱會被叫做「年度最佳音樂盛事」。
佢嘅CD專輯「永恆之吻」喺2004年10月8號發行，喺俄羅斯同獨聯體攞到空前嘅銷售量記錄：唔到6個月過200萬張嘅CD賣嗮。佢所有嘅CD銷售量到依家總數已過1000萬張。
Vitas喺2006年6月受中國中央電視台嘅邀請，到北京參與「俄羅斯年在中國」之盛會。佢喺中國大陸中央電視台為「俄羅斯年在中國」所製作嘅特別節目單元中表演咗2首歌曲：《星星》同《歌劇2》。
Vitas嘅最新個人演唱會「Return Home－回家」喺2007年3月克里姆林宮舉行首演。大約20多首Vitas嘅新作品將喺該演唱會入面呈獻畀觀眾。 其中有一小部份新作如「鶴唳」、「俄羅斯岸邊」、「我祈求諸聖」、「小王子」、「我呢喃著你的名字」等歌曲皆已先透過網路流傳而廣受歌迷們嘅鐘意。
Vitas喺2007年6月15號至24號，喺台灣同中國大陸嘅北京、上海、重慶、成都、廣州舉辦巡迴演唱會。
Vitas喺2008年1月25號至2月2號，喺台灣嘅台中、台南、高雄、台北舉辦《Return Home》巡迴演唱會。
Vitas喺2008年5月21號至5月24號，喺中國大陸嘅北京、上海、深圳、成都、廣州舉辦《王者歸來》巡迴演唱會。
Vitas喺2009年上映嘅電影《花木蘭》入面做特別演出，飾演一名柔然歌者。
Vitas喺2011年至2012年電影《一夜成名》入面同黃聖依紅黑配演出。
Vitas參與在中華人民共和國貴州2012皇后駕到的演出
2014年春天，參與了成季嘅大型模仿秀 《Точь в точь》，傑出模仿14位令人印象深刻嘅人物：Ю.Шатунова, Н.Гнатюка, Земфиры, С.Павлиашвили, В.Сюткина, А.Миронова, С.Шнурова, М.Галкина, А.Вертинского, Э.Хиля, М.Каллас, Глюкозы, Г.Сукачева, Псай. 各種形象演出影片可睇：http://vitas.com.ru/en/videoarchive/show-exact-copy
2014年9月23號首次喺瑞士日內瓦舉辦個人演唱會。
2014年10月17號，Vitas出席中華人民共和國湖南長沙梅西湖文化藝術周，演唱歌曲《星星》、《幸福鳥》、《歌劇2》。
2015年3月8號喺Краснодар舉辦個人演唱會並成為喺Краснодар星光大道上嘅一顆星。
2015年7月，由Vitas本人作詞作曲演唱嘅第七元素喺美國爆紅，美國熱門節目The Soup主持人7月1號喺臉書上傳2001年某次演出影片後, 短短3日有300萬嘅點閱率, 重喺第29號達到千萬人次。
2015年10月至12月喺中國大陸舉辦《愛的故事--維塔斯2015中國巡迴演唱會》, 總計喺20個城市巡迴演唱，包括北京、武漢、青島、上海、寧波、舟山、廈門、溫州、重慶、成都、威海、鄭州、瀋陽、南寧、合肥、杭州、南京、無錫、廣州、深圳。

驚人事蹟
Vitas喺2010年某次演唱會唱《搖籃曲》時將佢個女帶上臺。隔年，Vitas喺某次演唱會將佢老婆帶上臺同佢一齊唱《幸福鳥》。
2012年1月中，Vitas首次接受俄羅斯電視台嘅專訪，並喺採訪入面將自己多年嚟嘅身世完整咁透漏出嚟。